تورکیه-نین خاریجی ایشلر ناظیرلیگی ترور تشکیلاتی الشباب-ین سوما‌لی‌نین گالگادوود بؤلگه‌سینده‌کی حربی بازایا تشکیل ائتدیگی هوجوم نتیجه‌سینده حیاتینی ایتیرن‌لرله علاقه‌دار بو اؤلکه‌یه باش ساغلیغی وئریب.
ناظیرلیک‌دن وئریلن بیاناتدا دئییلیر: "ترور تشکیلاتی الشباب-ین سوما‌لی‌نین گالگادوود بؤلگه‌سینده‌کی حربی بازایا تشکیل ائتدیگی هوجوم نتیجه‌سینده چوخ سایدا عسگرین حیاتینی ایتیرمه‌سی و یارالانماسی ایله باغلی خبر بیزی کدرلندیریب.هوجومو قطعیت ایله پیسلییریک. هوجوم نتیجه‌سینده حیاتینی ایتیرن‌لره رحمت، عائله‌لرینه، قارداش سوما‌لی خالقینا و حکومتینه باش ساغلیغی، یارا‌لی‌لارا شفا دیلییریک. تورکیه ترورلا موباریزه مسئله سینده سوما‌لی‌نین یانیندا اولماغا داوام ائدجک.
خاطیرلاداق کی، ترور تشکیلاتی الشباب-ین سوما‌لی‌نین گالگادوود بؤلگه‌سینده‌کی حربی بازایا تشکیل ائتدیگی هوجوم نتیجه‌سینده یئددی عسگر هلاک اولموشدو.
سوما‌لی‌نین ساوونما ناظیری عبدینور ضاهر فیدوو سحر ساعات‌لاریندا الشباب عضو‌لری‌نین حربی بازایا هوجوم ائتدیگینی، نتیجه‌ده مایور هاسان توره ده داخیل اولماقلا 7 عسگرین حیاتینی ایتیردیگینی بیلدیرمیشدی.
